Diskusjon:UKA

message: Enig. Alle bidrag til artikkelen mottas i utgangspunktet med takk, men husk at dette er en leksikonartikkel, og ikke et essay. Unngå derfor interne samfundetanliggender og rent personlige betraktninger. Detaljer om byggeprosjekter eller egne meninger om revyen hører således ikke hjemme. Bruk kilder. Foreslår også at vi unngår for mange økonomiske tall, da dette egentlig ikke har så stor historisk verdi. Festivalens vekst kommer tydelig frem på andre måter.
Torgeirbo (diskusjon) 28. sep 2012 kl. 17:29 (CEST)
thread_title:  En oppfølging 

message: Ser at det foregår mye redigering av denne artikkelen for tiden. Det er jo kjempebra, og slik artikler blir bedre. Det som ikke er like kult, er at så å si samtlige endringer er gjort av ikke-registrerte brukere. Det er litt dumt, siden troverdigheten til det som blir skrevet kan forsvinne litt. Særlig når teksten som blir skrevet inn ikke er sammenhengende og lettlest, men heller en slags oppramsing av trivia om festivalen.
Vil derfor oppfordre til registrering som bruker. Da kan vi kanskje få til et samarbeid om en bedre artikkel. Eivindvr (diskusjon) 17. jun 2012 kl. 20:36 (CEST)
thread_title:  En oppfordring 

message: Jeg har nettopp endret 2 ekstern(e) lenke(r) i artikkelen UKA. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20120329152306/http://www.tmf.no/robert-millar/robert-millar-prisvinnere-1976/ til http://www.tmf.no/robert-millar/robert-millar-prisvinnere-1976/
*La til arkivet https://web.archive.org/web/20091027042208/http://www.underdusken.no/uka09/2009/14/1500375/uke-revyen%20avlyst%20-%20igjen til http://www.underdusken.no/uka09/2009/14/1500375/uke-revyen%2Bavlyst%2B-%2Bigjen
Med hilsen—InternetArchiveBot (Rapporter feil) 5. aug. 2017 kl. 22:10 (CEST)
thread_title:  Endret eksterne lenker 

message: Torgeirbo (diskusjon) 30. nov 2017 kl. 10:44 (CEST)
År for år
2015
UKA-15 ble til under visjonen «der små øyeblikk blir store», og fikk navnet Lurifax. Byggeprosjektet dette året var Bodegaen, ti år etter forrige gang lokalet ble pusset opp. Denne gangen ble blant annet ventilasjonsanlegget byttet ut, noe som medførte mye arbeid.
2015 var året UKA flyttet inn i et gammelt bilverksted i Klæbuveien. Dette ble omgjort til en teaterscene som fikk navnet Intimen. Her ble nattforestillingen, Badet i solskinn, og barneteateret, Cirka absolutt krusedull, satt opp.
Økonomisk leverte UKA-15 godt. Til tross for lav kronekurs kunne festivalen tilby publikum et internasjonalt kulturprogram. Overskuddet ble på 7 300 000 NOK – 900 000 NOK over Finansstyrets krav. Det ekstra overskuddet gikk med på å forbedre lyden og finpusse akustikken i Storsalen på Samfundet. Totalt ble det solgt 90 000 billetter. Med 17 000 solgte billetter var revyen det arrangementet som solgte flest billetter – cirka 500 billetter mer enn revyen UKA-13.
2013
UKA-13 hadde visjonen «Der tiden opphører». UKErevyen feiret dette året jubileum, det var 100 år siden den første revyen «Maxis!» ble satt opp på Samfundet. I den forbindelse fikk alle UKEfunker utdelt en egen jubileumsdalje i tillegg til den vanlige UKEdaljen. UKEnavnet «Jubalong» spiller på jubileumsfeiringen. Det følger tradisjonen med at navnet skal ha minst tre betydninger, de offisielle er «jubalong», «jubileum» og «balong».
UKA-13 sitt byggeprosjekt var Daglighallen. Til åpningen og til ære for Daglighallen, ble det for første gang i Samfundets historie brygget eget øl.
Festivalen gjorde det svært godt økonomisk. Overskuddet endte på mer enn 8 600 000 NOK, noe som er 2 500 000 NOK over Finansstyrets krav. Total omsetning var på over 50 millioner NOK, og antall solgte billetter passerte for første gang 90 000.
2011
UKA hadde dette året visjonen «Gjør det magisk!». Navnet Imiti er en forenkling av uttrykket «i min tid», som brukt av tidligere studenter antyder at alt var bedre før, men som i dagens studenters munn fastslår det motsatte. [trenger referanse] Blant musikalske bidragsytere var David Guetta, Snoop Dogg og Robyn. Alle disse tre spilte i teltet i Dødens dal, som forøvrig var fullsatt under samtlige åtte teltarrangementer. I Storsalen på Samfundet spilte blant andre White Lies, Crystal Fighters og Melissa Horn.
I tillegg til overskuddet ble det foretatt investeringer for 1 700 000 NOK på Samfundet, og samlet inn 100 000 NOK til Norsk Folkehjelp. UKA-11 sitt byggeprosjekt var Klubben. Lokalet ble totalrenovert og utvidet. Festivalen tok også for første gang i bruk kontantløsordningen Cashless.
Kuriosa
UKA-11 lagde logoen sin med 40 meter høye bokstaver i en kornåker i Malvik i Sør-Trøndelag. Stuntet ble omtalt på Dagsrevyen
Festivalen ble forsøkt svindlet for 4 600 000 MNOK
2009
UKA-09 ble til under visjonen «Ingenting er umulig!», og fikk navnet Skabaré. Navnet spiller på forestillingsformen kabaret, uvanen med prokrastinering («skal bare») og billen skarabé. Sistnevnte er i egyptisk mytologi kraften som dytter solen over himmelen, mens den på norsk har navnet møkkabille. [trenger referanse] Revyen fikk gode kritikker, men flere forestillinger ble avlyst på grunn av sykdom. Festivalen tok for første gang i bruk «Billig», Samfundets eget billettsystem, og pusset opp Strossa.
Kuriosa
Som paraply for UKA-09 sine kunnskapsarrangementer ble et eget festivaltema lansert, nemlig «Morgendagen»
Under promenadekonserten kuttet en av konferansierene seg i hånda da han forsøkte å sable en flaske sjampanje med samekniv
Kronprins Haakon ble i forkant av sitt foredrag i Storsalen utnevnt til Marquis af Vera Crux i De Sorte Faars Ridderskab
2007
UKA-07 hadde «Tenk stort» som visjon. Festivalen økte omsetningen med 50 %, satte opp et større konserttelt enn noensinne, og la stor vekt på konserter med internasjonale artister som Muse, The Pussycat Dolls og Travis. Budsjettøkningen ble muliggjort av en markant økning i inntekter fra reklamesalget, samt en eksklusiv avtale med StatoilHydro som eneste hovedsamarbeidspartner.
Festivalen slo også sammen seksjonene for kultur og teater, samt PR og reklame. PR- og reklameseksjonen ble senere splittet i to. Videre halverte UKA-07 antallet gjengsjefer i håp om å få en sterkere ledergruppe og enklere kommunikasjonslinjer.
Overskuddet etter UKA-07 var rekordstort. Hele 9 300 000 NOK ble overlevert til Studentersamfundet i Trondhjem, fire millioner mer enn overskuddskravet.
2005
UKA-05 hadde blant annet gjenforeningskonsert med Seigmen og trippelkonsert ledet av The Dandy Warhols i Teltet, mens Thomas Dybdahl, Surferosa, Dirty Sanchez, Chippendales, Øystein Sunde, Arve Tellefsen og Wenche Foss fylte Storsalen. I tillegg kom teltkonserten «Norske helter om igjen» med Postgirobygget, deLillos og Raga Rockers. Revyen fikk god kritikk, og Barneteateret gjenoppstod i en buss på Fengselstomta. Byggeprosjektet dette året var Bodegaen, hvor bulldozere blant annet flyttet steinblokkene som utgjorde «landets tyngste bar» (opprinnelig bygget av UKA-97).
Kuriosa
I forbindelse med UKA-05 trykte Teknisk Ukeblad en seks siders reportasje om festivalens betydning som læringsarena for fremtidige arbeidstagere
På Oktoberfesten ble det for første gang i UKAs historie omsatt øl for over én million kroner på ett arrangement. Festen måtte forøvrig stenge før oppsatt tid.
Serveringen på Huset ble til i samarbeid med Gastronomisk Institutt
2003
UKA-03 het «Glasur», og revyen med samme navn fikk gode kritikker. Under visjonen «Hvis du snur på ting er alt mulig» ble teltet i Dødens dal utvidet, og prispolitikken på konsertbilletter ble endret fra faste summer for de ulike scenene til en vurdering ut ifra hva artistene faktisk kostet å booke. Dette gav større handlingsrom på bookingfronten. En utsolgt konsert med Snoop Dogg ble avlyst på grunn av bookingsvindel, og 50 Cent fløyet inn med egen privatjet som erstatter. Øvrige teltkonserter var med a-ha, gjenforening med DumDum Boys og trippelkonsert ledet an av The Cardigans. Byggeprosjektet var Strossa, og en ny inngang ble gravd ut i forbindelse med dette prosjektet.
Kuriosa
Dekningsgraden på storsalskonsertene var 99,6 %
a-ha-konsertene ble i utgangspunktet arrangert etter at UKA offisielt var ferdig
Bølgen & Moi var leverandør til restaurantgjengen
UKEsenderen og UKEtoget ble lagt ned
2001
UKA-01s visjon var å befeste sin posisjon som «Norges største kulturfestival», et slagord som ble brukt for første gang dette året. Taktikken var å trekke flere publikummere utenfor studentmassen, og innebar blant annet økt satsing på kulturarrangementer på hverdager, samt at studentfestivalen vAKUm ble arrangert som en egen festival i festivalen, der studenter fra andre deler av Norge kom for å oppleve UKA.
UKErevyen tok for seg et årtusenskifte.
Byggeprosjektet var både Selskapssiden og Klubben. Hovedsamarbeidspartnere var Accenture og Bunnpris.
Kuriosa
Høsten 2000 ble MidtUKA arrangert, etter inspirasjon fra UKEN i Bergen og anbefaling fra UKA-99. Arrangementet gikk over en hel helg med konserter og revyforestillinger, og ble arrangert samtidig med Samfundets bursdag.
UKEstyret 01 arrangerte den første I min tid-festivalen på Lyngør sommeren 2002, i samarbeid med UKEstyret 97. På den biannuale IMT-festivalen forteller gamle UKEstyrer det nylig valgte UKEstyret hvordan de kan lage tidenes beste UKE, gjerne over en kald Dahls eller to.
UKA-01s interne slagord var «Båten blir til mens vi ror», og UKEsjefen endte opp med å måtte ro en trebåt motstrøms opp Nidelva til Samfundet.
1999
Kuriosa
Forfatteren Johan Harstad var vertskapsfunksjonær i UKA-99, og tok 13 år senere et humoristisk oppgjør med denne erfaringen i studentavisa Universitas.
1997
UKEnavnet var Alt-er-sex, og førte til at senere UKEstyrer krevde å få vite revynavnet på forhånd. Under studentrevymesterskapet på UKA i Ås året etter vant Studenteramfundets Interne Teater fire av fem priser.
Teltkapasiteten i Dødens dal ble hevet fra cirka 2 300 personer i 1995 til rundt 3 500 ved å bytte ut det runde sirkusteltet med et ovalt telt. The Prodigy var på det tidspunktet tidenes dyreste booking for Samfundet, men konserten gikk i overskudd. Telttaket måtte forøvrig måkes på grunn av stort snøfall. UKA arrangerte Studenthjelp som en tusenårsgave fra studentene til byen.
Bodegaen ble totaltrenovert, og baren, bestående av fem granittblokker på 2,5 tonn hver, måtte fraktes inn døren ved Sesam. Gulvet var av samme type stein som på Oslo lufthavn, Gardermoen, siden UKA ble sponset av den samme leverandøren. I tillegg ble Ryttergangen og «rotundene» (trappeløpene) opp mot Storsalen pusset opp. Totalt 2,1 MNOK ble investert i ulike oppussingsprosjekter.
UKA-97 tok opp Serveringsgjenges styre som en egen UKEgjeng, og forløperen til ITK var ansvarlig for UKAs svært få datamaskiner. Denne UKA var den første som byttet ut beskjedbøker med e-post. UKAs varemerke, UKEmannen med tilhørende tekstlogo, ble også fornyet.
Innføringen av hovedsponsorater (Telenor og Statoil) skapte bekymring for at UKA var i ferd med å bli for kommersiell. For å markere festivalen nasjonalt ble et eget bilag til Dagbladet laget. Flertallet av UKEstyret kom for første gang ikke fra en husgjeng, og forsterket inntrykket av at UKA var et arrangement frikoplet fra den ordinære driften av Samfundet. Klæbuveien 1, Trafo´n, ble også tatt i bruk som arbeidslokale etter at bygget ble kjøpt og pusset opp av Samfundet i 1994–1996.
UKA-97 slet med et gammelt og dårlig brannvarslingsanlegg på Samfundet. Alarmen gikk elleve ganger i løpet av festivalen, og Huset måtte evakueres ved flere anledninger. Premiereforestillingen på revyen måtte nesten avlyses på grunn av disse problemene. Etter UKA ble nytt sprinkelanlegg installert.
1995
Dette var året Seigmen ble booket som supportband i teltet, og til gratiskonserter i serien «UKAs artist» på Edgar. Utgivelsen av albumet «Metropolis» førte derimot til hysteriske tilstander. Seigmen og det engelske one-hit-wonder-bandet EMF byttet plass på plakaten, og gutta fra Tønsberg solgte til fullt telt. På gratiskonsertene de påfølgende dagene var det kaotiske tilstander og lange køer gjennom Daglighallen.
Det amerikanske hiphop-bandet Cypress Hill var en av UKAs til da største satsinger.
En rekke rom og områder gjennomgikk oppgraderinger til UKA-95: Rotundene, Trappeløp Rotunder, Dametoalett, KLST-gangen, Biblioteket, Kongedassen, Anretning Selskapsiden, Kaffegangen, Praktrommet, Århønerommet og Sangerhallen.
SIT sto for fire forestillinger: Revyen, Barneteater, Teatersport (som ble gjentatt fra UKA-93) og nykommeren Nattforestillingen.
UKA-95 innførte for første gang informasjon, og markedsføring via Internett.
Kuriosa
Teltet sto under UKA-91 i parken ved Samfundet. Men på grunn av endret utforming av parken ble teltet flyttet til Dødens dal til UKA-93. Teltet hadde plass til 2 300 gjester.
UKA-95 avholdt også en konsert med det relativt ukjente bandet «Sand, Strand og Palmer» på Knaus. Det viste seg at det var Ulf Risnes og resten av Tre Små Kinesere, som på den tiden var på høyden av sin popularitet etter albumet Hjertemedisin. De hadde for anledningen fått med seg Sola fra DumDum Boys. De hadde møtt ham på byen om formiddagen, og det eneste som kunne oppdrives av trommesett på Huset var en oppmikket vanndunk.
1983
UKA-83 het «E'de'ber». Både UKEnavnet og flere av numrene i revyen dreide seg om dataalderen. Kritikkene var positive, noe som bidro til meget godt salg av revybilletter. Som oppussingsprosjekt valgte man galleriet i Storsalen.
Kuriosa
H-dag ble arrangert for første gang under UKA-83. UKE-styret mente at Y-dag, også kalt yngre ingeniørers dag, hadde med de store kullene på NTH og AVH utspilt sin rolle, og UKE-styret ønsket heller at de som hadde gjort en innsats for Studentersamfundet skulle hedres med en egen festdag under UKA. H-dag har etter dette vært fast innslag under UKA.
thread_title:  Slettet avsnittet "År for år" (unødig detaljert, minner om reklame)